เคยดูร้านก๋วยเตี๋ยวร้านนี้จากรายการตลาดสดสนามเป้า อยากมาลองมากกกก เคยมาวันจันทร์ปรากฏว่าเป็นวันหยุดของร้าน คราวนี้มาวันอาทิตย์กะว่าไม่พลาดแน่ แต่มาช่วงบ่ายเมนูเด็ดอย่างต้มยำซี่โครงหมดซะแล้ว เหลือแต่ก๋วยเตี๋ยวต้มยำ

สั่งเส้นใหญ่ เส้นเล็กต้มยำ รอนานใช้ได้ทีเดียว เพราะคนเยอะ แต่ละโต๊ะสั่งคนละหลายชาม พอก๋วยเตี๋ยวมาเสิร์ฟทันทีที่ตักน้ำซุปมาซด หอมมะนาวแท้ๆ รสเปรี้ยว เผ็ด หวาน กำลังดี ถั่วลิสงคั่วก็หอมมัน ตับ หมู ไส้นุ่ม ไม่มีกลิ่นคาว ใส่ลูกชิ้นปลา ปลาเส้นมาด้วย เกี๊ยวกรอบก็กรอบไม่อมน้ำมัน ติดใจต้มยำร้านนี้ทันที 

ร้านหาง่ายแค่มาเส้นบรมราชชนนี เลี้ยวซ้ายเข้าซอยข้างสน.ตลิ่งชัน ตรงเข้ามาสังเกตโรงเรียนวัดมหรรณพาราม ร้านจะอยู่ตรงข้ามโรงเรียน จอดรถแถวหน้าร้านค่ะ ร้านนี้อร่อยจริง ราคาไม่แพง แต่รอนานนิดของเค้าอร่อยนี่นา